[{"text_idx": "#000000", "text": "La retejo de UEA estas \u201dteknike preta\u201d"}, {"text_idx": "#000001", "text": "C\u0302i-foje ne estas s\u0302erco. Lau\u0306 la j\u0302usa progresraporto de la estraro de UEA, la nova retejo de la asocio nun estas \u201dteknika preta\u201d. La tuta kosto de la reteja projekto lau\u0306 g\u0302enerala sekretario Aleks Kadar ne superos 100 000 eu\u0306rojn."}, {"text_idx": "#000002", "text": "La 17-an de aprilo aperis en la retejo de UEA \u201dRaporto pri progresoj de la Estraro Januaro-Marto 2021\u201d, kiu apenau\u0306 estis rimarkita en la komitata diskutejo. Tamen g\u0302i enhavas kelkajn atentindajn erojn, precipe pri la multjara reteja projekto, kiu lau\u0306 la raporto nun proksimig\u0302as al sia celo."}, {"text_idx": "#000004", "text": "AKSO estas la akronimo por Administra Komuna Sistemo Organiza, iniciato de UEA kaj TEJO. G\u0302isdatajn g\u0302eneralajn informojn pri AKSO interesatoj konstante trovas c\u0302e la retejo . Pro tio, ke ofte okazas miskompreno, ke AKSO estas \u201cla nova retejo de UEA\u201d, gravas substreki, ke AKSO estas konstruata lau\u0306 tri partoj: 1) la nova administra sistemo por oficistoj kaj estraranoj de UEA kaj TEJO, nomata AKSO-Administranto; 2) la administra \u201ccerbo\u201d, nomata AKSO-API, kiu enhavas interalie la datumbazon de UEA kaj TEJO; 3) la interfaco de AKSO kun la g\u0302enerala publiko, nome la retejoj de UEA kaj TEJO, kiuj ankau\u0306 kalkulas je statika enhavo, ne rekte influita de AKSO."}, {"text_idx": "#000005", "text": "Lau\u0306 la progresraporto ekde februaro 2021 estas okazanta \u201dantau\u0306testado de AKSO fare de teamo de specialistoj kaj fakuloj\u201d. La raporto ankau\u0306 atentigas, ke la prokrastig\u0302o de la laboro \u201dhavas neniun kontraktan financan sekvon por UEA\u201d. Lau\u0306 Aleks Kadar, la g\u0302enerala sekretario de UEA, tiuj iom enigmaj vortoj signifas, ke la suma kosto de la tuta projekto ne superos la antau\u0306e konsentitan sumon de 100 000 eu\u0306roj."}, {"text_idx": "#000009", "text": "Krom la informoj pri la retejo, kiuj aperas en \u201dapendico\u201d, la progresraporto rakontas pri la sukcesoj de la estraranoj en siaj respektivaj fakoj. Sub \u201dinformado\u201d oni raportas interalie pri la apero de du \u201dkursoj de Esperanto\u201d en la svahila en la kanalo de UEA en Youtube. La plej populara el la sume ok filmetoj estis spektita iom pli ol 160-foje. Neniu alia el la filmoj atingis cent spektojn."}, {"text_idx": "#000010", "text": "Sub \u201deksteraj rilatoj\u201d oni povas legi, ke la dua vicprezidanto de UEA, Huang Yinbao (Trezoro), c\u0302iusemajne produktas unu videan rakonton pri Unesko. La plej fres\u0302a el tiuj filmetoj aperis la 23-an de aprilo. Krome Huang Yinbao lau\u0306 la raporto kreis ses novajn \u201dretajn nacilingvajn kanalojn, kie aperas diversaj novaj\u0302oj pri UEA, Esperanto, Unesko, UN kaj aliaj\u201d. Tamen ne klaras, kie troveblas tiuj kanaloj."}, {"text_idx": "#000011", "text": "Sub \u201dlanda agado\u201d eblas interalie ekscii, ke la estraro elektis novan kunordiganton de la Afrika Komisiono, Elisee Byelongo. Li interalie kunlaboris pri la svahilaj filmetoj. Sub \u201dkultura agado\u201d oni informas, ke UEA kontribuis al la disvastigo de Esperanta versio de la kanto Jingle Bells."}, {"text_idx": "#000012", "text": "Neniuj novaj informoj aperas pri la financa situacio de UEA. Sub \u201dfinancoj\u201d oni tamen ekscias ke donacoj al la g\u0302enerala kaso de la asocio en 2020 duoblig\u0302is kompare kun antau\u0306aj jaroj, sed nenio estas dirita pri donacoj al la diversaj fondaj\u0302oj de UEA, kiuj almenau\u0306 en antau\u0306aj jaroj multe pli gravis ol donacoj al la g\u0302enerala kaso."}, {"text_idx": "#000013", "text": "\u201dKunlabore kun Kosmo Strategio, la Estraro organizis kunvenon, De ideo al agado, kun landaj kaj fakaj asocioj c\u0302efe de Eu\u0306ropo, cele al realigo de projektoj subvenciotaj de EU\u201d, la raporto aldonas."}, {"text_idx": "#000014", "text": "La raporto, kiel dirite, vekis preskau\u0306 nenian diskuton en la komitata retlisto. Komitatano Osmo Buller, la antau\u0306a g\u0302enerala direktoro de UEA, tamen miris, kial aperis neniaj informoj pri la Centra Oficejo au\u0306 pri la financa ekvilibrigo:"}, {"text_idx": "#000015", "text": "\u2013 Plu restas nekonate, kion la Estraro faris pri la rekomendoj el komitataj diskutoj antau\u0306 pli ol duona jaro. C\u0302u okazis esploroj pri diversaj rekomendoj kaj alternativoj kaj kio rezultis el ili? Se entute la Estraro okupig\u0302is pri la afero, g\u0302i prezentu la rezultojn al la Komitato, kiu prijug\u0302u pri sekvaj pas\u0302oj."}, {"text_idx": "#000018", "text": "Buller scivolis ankau\u0306, kiam finfine aperos la trijara almanako, pri kiu oni parolis kiel anstatau\u0306aj\u0302o de la Jarlibro, kiam la Jarlibro estis nuligita. La demandoj tamen restis sen ajna reago flanke de la estraro."}, {"text_idx": "#000021", "text": "> Anstatau\u0306 mem ion entrepreni pri la investa politiko, la estraro lau\u0306 la raporto resendis al la komitatanoj enketilon pri iliaj preferoj rilate investojn"}, {"text_idx": "#000024", "text": "Supozeble la komitatanoj kiuj ne respondis prave kaj sag\u0302e pensis ke ili ne havas la necesan kompetentecon pri investado. Kial insisti?"}, {"text_idx": "#000025", "text": "C\u0302ar ne venis informoj, kiuj diru la malon, oni rajtas supozi ke la CO dau\u0306re ne havas profesian purigist(in)on. C\u0302u necesas enplekti la komitaton por solvi la profesian purigadon de oficejo en kiu laboras homoj?"}, {"text_idx": "#000027", "text": "Nun laboras tie nur tri: KKS (plentempe), libroservisto (duontempe), kontisto (iomtempe). Do nur tri homoj, el kiuj nur unu pasigas la tutan tagon \u2013 se li ne forestas tute, kiel ofte ja decas al KKS. La aliaj apenau\u0306 pasigas kelkajn horojn. La loko devas esti kaverne eh\u0302a. La eksteran (en c\u0302iuj sencoj) g\u0302eneralan direktoron ec\u0302 ne indas mencii c\u0302i-kuntekste."}, {"text_idx": "#000031", "text": "En viaj kalkuloj pri aktuala uzado de la CO, vi forgesis pri volontuloj, kiel nun eble ec\u0302 pli multas ol oficistoj tie."}, {"text_idx": "#000032", "text": "UEA havas nur kvar volontulojn ( el kiuj certe neniu (konstante) laboras en la CO."}, {"text_idx": "#000033", "text": "C\u0302u la g\u0302enerala direktoro havas duoblan personecon? Lau\u0306 li log\u0302as en Germanio, sed lau\u0306 li log\u0302as en Meksiko. Au\u0306, c\u0302u temas pri malsamaj personoj? C\u0302u ni rajtas esperi ke almenau\u0306 al tiu respondo la komitato povas doni respondon?"}, {"text_idx": "#000034", "text": "C\u0302iuj en CO havas duoblan personecon \ud83d\ude42 Libroservisto ekzemple aperas sub \u201dUsono\u201d; Kongresorganizanto aperas sub \u201dBrazilo\u201d. C\u0302u ili ne laboras en Nederlando?"}, {"text_idx": "#000038", "text": "Ho, kiom glora estas Nederlando! Tie perfekte funkcias c\u0302io! C\u0302u vi volas ofendi aliajn landojn kaj kulturojn? C\u0302u vi volas ofendi estraranojn? Jes, oni jam c\u0302esu tiun agonion en Nederlando. Se UEA-Estraro volas CO en Brazilo, UEA estas bonvena. BEL havas grandan oficejon."}, {"text_idx": "#000039", "text": "> C\u0302u vi volas ofendi aliajn landojn kaj kulturojn?"}, {"text_idx": "#000042", "text": "Tio solvus la problemon se en Brazilo estas normale ke oficistoj purigu necesejojn. Atentu bone: mi ne scias tion nek volas insinui ion, do bv. ne ofendig\u0302i. Estas vi kiu, por solvi la problemon ke oficistoj estu ankau\u0306 purigistoj, invitas movi la oficejon de Nederlando al Brazilo."}, {"text_idx": "#000043", "text": "Mi ne povas ne memorigi pri la fama poemo \u201cVerda stelo sur la brusto\u201d de Baghy:"}, {"text_idx": "#000048", "text": "Nu, c\u0302u la retejo estos g\u0302isdatigita g\u0302is la jam malfres\u0302a jaro, kiam tiu projekto komencig\u0302is? Mi kredas, ke Barack Obama ankorau\u0306 estis la usona prezidento tiam."}, {"text_idx": "#000052", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]